Malayziya Sabah Universiteti

Malayziya Sabah Universiteti (MSU)— Malayziyanın Sabah ştatında dövlət universiteti. Sabah ştatının Kota Kinabalu körfəzində 999 hektar ərazidə yerləşir. Kinabalu dağı və Cənubi Çin dənizi fonunda tikilən MSU Cənub-Şərqi Asiyanın ən gözəl universitetlərindən biri hesab olunur.

 Tarixi 
MSU-də ilkin qeydiyyat 1995-ci ildə 205 tələbə ilə bakalavr səviyyəsində başlamışdır.
Yarandığı ilk illərdə MSU müvəqqəti icarəyə götürülmüş binalarda fəaliyyət göstərirdi və universitetin tədris və təlim fəaliyyəti 1995-ci ildə Likasdakı Sabah Fondu İcma Kollecinin və 1996-cı ildə Menggatal Telekom Təlim Kollecinin binalarında həyata keçirilirdi.

1999-cu ilin yanvarında universitet MSU Labuan Beynəlxalq Kampusunun açılması ilə Labuan Federal ərazisinə qədər öz akademik fəaliyyətini genişləndirdi.

1999-cu ilin iyunundan 2000-ci ilin may ayına qədər UMS mərhələlərlə Sepanggar körfəzindəki daimi kampusuna köçdü.

Təhsil proqramları üç məktəb - Elm və Texnologiya, Biznes və İqtisadiyyat və Sosial Elmlər Məktəbləri, həmçinin Humanitar elmlər üzrə tədqiqat mərkəzi olan Bilik və Dil öyrənilməsinin Təşviqi Mərkəzi tərəfindən təklif olunurdu.

Daha sonra Kota Kinabalu şəhərciyində 9 əlavə məktəb açıldı: Mühəndislik və İnformasiya Texnologiyaları, Qida Elmləri və Qidalanma, Beynəlxalq Tropik Meşəçilik, Təhsil və Sosial İnkişaf, Psixologiya və Sosial İşlər, İncəsənət Araşdırmaları, Kompüter Elmləri və Biznes və Beynəlxalq Maliyyə məktəbləri.

2002-ci ilə qədər universitet 11 Təhsil proqramı yaratdı.

2003-cü ildə Tibb Məktəbinin yaradıldı. Bunun ardınca 2006-cı ildə Dayanıqlı Kənd Təsərrüfatı Məktəbinin yaradılması izləndi və bu məktəb 5 il sonra 2011-ci ildə hazırkı yeri olan Sandakan kampusuna köçürüldü.

MSU-in digər diqqətəlayiq təşəbbüsləri 2010-cu ildə Elm və Texnologiyaya Hazırlıq Mərkəzinin yaradılması və MSU Xəstəxanası (HUMS) binası layihəsinin işə salınmasıdır.

 Akademik strukturu 
MSU hazırda 115 akademik təhsil proqramı təklif edir. Proqramlara Foundation Science, Bakalavr, Magistratura, Aspirantura, və PhD proqramları daxildir.

 Fakültələri 
 Mühəndislik 
 Elm və Təbii sərvətlər, 
 Qida elmləri  
 Tibb və sağlamlıq elmləri  
 Kənd təsərrüfatı 
 Hesablama və İnformatika 
 Humanitar elmlər 
 İncəsənət və İrs 
 Biznes, İqtisadiyyat və Mühasibat 
 Psixologiya və Təhsil

 Qallereyası 

 İstinadlar 

 Xarici keçidlər 
 Universiti Malaysia Sabah

Kateqoriya:Malayziya universitetləri
Kateqoriya:Universitetlər
Kateqoriya:Malayziya